Document ID: 31996D0173

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Φεβρουαρίου 1996 για την τροποποίηση της απόφασης 94/942/ΚΕΠΠΑ σχετικά με την κοινή δράση που εγκρίθηκε από το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση σχετικά με τον έλεγχο της εξαγωγής αγαθών διπλής χρήσης (96/173/ΚΕΠΠΑ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Ένωσης, και ιδίως το άρθρο I. 3,
τις γενικές κατευθυντήριες γραμμές που έδωσε το Ευρωπαϊκό Συμβούλιο στις 26 και 27 Ιουνίου 1992,
την απόφαση 94/942/ΚΕΠΠΑ του Συμβουλίου, της 19ης Δεκεμβρίου 1994, σχετικά με την κοινή δράση που ενεκρίθη από το Συμβούλιο βάσει του άρθρου I. 3 της συνθήκης για την Ευρωπαϊκή Ένωση σχετικά με τον έλεγχο της εξαγωγής αγαθών διπλής χρήσης (1),
Εκτιμώντας ότι οι κατάλογοι των αγαθών στο παράρτημα I και το παράρτημα IV της απόφασης 94/942/ΚΕΠΠΑ θα πρέπει να ενημερωθούν,
ΑΠΟΦΑΣΙΖΕΙ:
Άρθρο 1
Ο κατάλογος των αγαθών διπλής χρήσης στο παράρτημα I της απόφασης 94/942/ΚΕΠΠΑ, που αναφέρεται στο άρθρο 2 της εν λόγω απόφασης και στο άρθρο 3 παράγραφος 1 του κανονισμού (ΕΚ) αριθ. 3381/94 (2), τροποποιείται σύμφωνα με το παράρτημα I.
Άρθρο 2
Ο κατάλογος στο παράρτημα IV της απόφασης 94/942/ΚΕΠΠΑ, που αναφέρεται στο άρθρο 5 της εν λόγω απόφασης και στο άρθρο 19, παράγραφος 1, στοιχείο β) του κανονισμού (ΕΚ) αριθ. 3381/94, τροποποιείται σύμφωνα με το παράρτημα II.
Άρθρο 3
Η παρούσα απόφαση δημοσιεύεται στην Επίσημη Εφημερίδα.
Αρχίζει να ισχύει από την ημέρα της δημοσίευσής της.
Εφαρμόζεται από την 1η Απριλίου 1996.
Βρυξέλλες, 16 Φεβρουαρίου 1996.

Labels: 7
3